Document ID: /roh_data/filtered/fineweb-2-filterrobots_roh.jsonl.gz/19583

Il guaud svizzer saja impurtant per proteger da privels da natira, per sa recrear e sco furnitur da lain. La realitad saja dentant ch’adina dapli laina vegnia importada per l’elavuraziun, scriva l’acziun per dapli laina svizra #Woodvetia. Cunzunt il ferm franc svizzer maina a questa situaziun.
Actualmain vegn pinà mintg’onn radund 5 milliuns meters cubic laina en ils guauds svizzers. Senza surduvrar ils guauds fissi dentant pussaivel da racoltar supplementarmain var in terz dapli, scriva l’acziun per dapli laina svizra.
En il center da la campagna #Woodvetia stattan figuras da persunalitads svizras en grondezza natirala. Quellas vegnan fatgas ord ina sort da lain che deriva da la regiun da la persuna. Durant l’entir onn cumparan adina puspè novas figuras da lain en lieus publics en l’entira Svizra. La fin da l’onn sa scuntran tut las figuras lura a Berna.
RR actualitad 17:00